Uno Kaupmees

pisi|Uno Kaupmees 2001. aastalFoto: Jaan Künnap
Uno Kaupmees (17. jaanuar 1950 Kolga – 2. aprill 2024) oli eesti laulja ja raadiodiktor. 

Tema kui lüürilise poplaulja ja pehmemate kantrivariantide viljeleja populaarsus oli tipus eeskätt 1980. aastatel, kui ta oli ansambli Krõll vokaalsolist.Staar, keda pole Kroonika/Delfi, 03.09.2001. Tema firmamärgiks jäi kantrivalss "Ärge unustage valssi".Meie seast lahkus laulja ja diktor Uno Kaupmees Sky.ee / Retro FM, 03.04.2024.

Haridus ja töökäik
Uno Kaupmees lõpetas Aegviidu 8-klassilise Kooli ja Kehra Keskkooli. Alates 1968. aastast õppis ta kaks kursust Tartu Riiklikus Ülikoolis geoloogiat, seejärel tegi läbi kohustusliku sõjaväeteenistuse. 1973. aastal õppis ENSV Riikliku Filharmoonia estraadistuudios.Jaanus Kulli. Uno Kaupmees: Arstid on teinud imet ... ohtuleht.ee, 02.04.2024. 

1973. aasta alguses läbis ta Eesti Raadio diktorite konkursi ning sama aasta kevadel alustas tööd diktori-praktikandina. 1974. aastast õppis ta Tallinna Pedagoogilises Instituudis kultuurharidust, sest diktor pidi olema kõrgharidusega. Kaupmees töötas Eesti Raadios diktori-saatejuhina 22 aastat. Lisaks luges ta Eesti Televisioonis dokumentaalfilmidele kaadritaguseid tekste ja aitas teha "Reklaamiklubi" saateid.

Hiljem töötas Kaupmees kümmekond aastat turundusvaldkonnas: reklaamijuhina Love Raadios, copywriter'ina Brand Sellersis ja kolmemehe-reklaamifirmas Umberto.Verni Leivak. Inimesed tulid vaatama, kas ma ikka elan veel... Õhtuleht.ee, 01.11.2000.

Eesti Pimedate Ühingu tellimusel on ta sisse lugenud ka heliraamatuid.Heliraamatud Uno Kaupmehe esituses Eesti Pimedate Raamatukogu kodulehel. Vaadatud 02.05.2024.

Muusika
Aastatel 1976–1985 oli Kaupmees ansambli Krõll vokaalsolist.Kui te iial ei unusta valssi... ohtuleht.ee, 02.04.2024. Ansambel viljeles enda sõnul peamiselt pehmet ehk mahedat kantrit (country rock, country blues jms)."Keskööprogramm. Oi, aegu ammuseid... Ansambel Krõll" ERR Arhiiv. 30.10.1999.

Pärast Krõlli-aega käis Uno Kaupmees aastaid lauljana esinemas üksi, saates end ise kitarril. Seejärel võttis ta kampa süntesaatorimees Leo Kikase. 2000. aastast laulis Kaupmees ansamblites Mati Nuude Bänd ja Special Fe. 2004. aastal moodustas ta koos Rein Kaasiku ja Arvi Uusiga ansambli Lustgast, kellega esineti peale Eesti ka Soomes, Rootsis, Saksamaal, Valgevenes ja Venemaal Moskvas.

2002. aastal pälvis ta albumi "Igavesti noor" eest Eesti popmuusika parima meesartisti aastaauhinna – Kuldse Plaadi.Kuldne Plaat 2002 Eesti Popmuusika Aastaauhindade kodulehel. Vaadatud 02.05.2024.

Uno Kaupmees oli hääleliigilt bariton, tal oli sügav isikupärane tämber ja väga selge diktsioon. Heli Lääts, kes oli filharmoonia estraadistuudios üks Kaupmehe laulupedagooge, on kõrvutanud tema häält mõningase sarnasuse põhjal vaid Peeter Tooma omaga. Aeg-ajalt juhtuski, et Kaupmeest peeti Tooma asemel kultusfilmis "Viimne reliikvia" kõlavate laulude esitajaks. Kuid kui Kristjan Kasearu püüdis 2016. aasta meelelahutussaates "Su nägu kõlab tuttavalt" Kaupmehe laulmist jäljendada-parodeerida, osutus see arvatust keerukamaks.Marvi Taggo. Miks näosaate täheks saanud Uno Kaupmees enam ei laula? Eesti Naine / Delfi, 18.11.2016. 

Kaupmehe repertuaari kuulus rohkesti lüürilisi laule, sealhulgas romansse ja ballaade. Laulja firmamärgiks oli Russell (Red) Steagalli kantrivalss "Ärge unustage valssi" (originaalpealkiri "Bring Back The Waltzes", eestikeelsete sõnade autor Uno Kaupmees), millega ta paljude aastate jooksul oma kontserte alustas. Kaupmehe esitatud lauludest on eriti populaarsed olnud ka "Lucille", "Üks kummaline unenägu", "Julge sõber", "Koduigatsus", "Taas kodus", "Laupäeva õhtul", "Nii sündis stiilne country", "Millest tunned sõpra" jt. Paljudele kaverdatud lauludele kirjutas ta ise eestikeelsed sõnad.Meie seast lahkus laulja ja diktor Uno Kaupmees Sky.ee / Retro FM, 03.04.2024. 

Albumitel on ilmunud ka tosinkond Uno Kaupmehe enda kirjutatud laulu, näiteks "Üks kummaline unenägu", "Vaba mees", "Peo-Leo", "Elu on selline", "Kas on lõpp me lool", "Vana koer ja kummipuu" jt.Uno Kaupmehe heliloomingut e-kataloogis ESTER. Vaadatud 02.05.2024. 

Albumid
 1997 Krõll (1976–1984) "Ärge unustage valssi", MC
 2000 "Tormab aeg...", CD, MC, saadab Leo Kikas 
 2001 "Kutse tantsule nr 18: Igavesti noor", CD, MC, TopTen 
 2005 Lustgast – "Tormab aeg", TopTen
 2007 Lustgast – "Vaba mees", TopTen
 2017 "45 parimat lugu", Hitivabrik, 2 CD-d

Tunnustus
 2002 – Kuldne Plaat – Eesti popmuusika parima meesartisti aastaauhind albumi "Igavesti noor" eestKuldne Plaat 2002 Eesti Popmuusika Aastaauhindade kodulehel. Vaadatud 02.05.2024.

Isiklikku
Uno Kaupmees oli pärit musikaalsest perest: isa Paul Kaupmees laulis ning ema Meeta Kaupmees mängis kontrabassi, klaverit ja veidi ka kitarri.
Kaupmehe esimene abikaasa oli Aime, abielust sündis tütar Katri. Elu lõpuni ehk 23 aastat oli ta abielus Evega.Staar, keda pole Kroonika/Delfi, 03.09.2001.Anna-Maria Veidemann-Makko, Aigi Viira. Uno Kaupmehe lesk Eve: „Ta kukkus jalapealt kokku. Meie ilus ühine aeg sai otsa.“ Õhtuleht.ee, 03.04.2024.

Pärast 30. eluaastat hakkas Kaupmees huvituma idamaade filosoofiast, ta luges meelsasti Buddhat, Konfutsiust, Sai Babat jt.Staar, keda pole Kroonika/Delfi, 03.09.2001. 

Viited

Välislingid

 Jüri Paet. "Tulge kõik nüüd, et tantsida valssi" Elukiri, nr 8/2007
 "Päevatee" suvekülaline. Uno Kaupmees ERR-i audioarhiiv, 2. juuli 2011
 Laulev raadiodiktor Uno Kaupmees meenutab tööaastaid Eesti Raadios ETV saates "Prillitoos", ERR Arhiiv, 18. detsember 2016
 Uno Kaupmees ja ansambel Lustgast ETV saates "Hommik Anuga", ERR Arhiiv, 3. detsember 2017
 "Uno Kaupmees: kolhoosi- ja pulmapeod rikkusid mu tervise" ERR Menu, 8. detsember 2017
 "Südamestimulaatoriga elav Uno Kaupmees: lämbumistunne kadus, aga kõrtsides enam ei laula" Postimees/Tervis, 23. oktoober 2019
 Haud Tallinna Pärnamäe kalmistul

Kategooria:Eesti lauljad
Kategooria:Pärnamäe kalmistule maetud
Kategooria:Sündinud 1950
Kategooria:Surnud 2024